**Ա Մ Փ Ո Փ Ա Թ Ե Ր Թ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1.** **ՀՀ ֆինանսների նախարարություն** | 01.10.2021թ. |
| N 01/8-3/17881-2021 |
| Ի կատարումն ՀՀ վարչապետի 01.11.2021թ. N 02/16.16/37675-2021 հանձնարարականի՝ ուսումնասիրելով «Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի  N 2215-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագիծը (այսուհետ՝ Նախագիծ) ` հայտնում ենք հետևյալը.  1. Նախագծով նախատեսվում է ՀՀ 2021թ. պետական բյուջեի «Առողջապահություն» բաժնի ծրագրերի միջև կատարել վերաբաշխումներ` 1,720.0 մլն դրամի չափով:  Այս կապակցությամբ հայտնում ենք, որ Նախագծով ներկայացված բոլոր միջոցառումների գծով նվազեցումները հնարավոր չէ կատարել Նախագծում ներառված ծախսային միջոցառումների՝ պայմանագրային պարտավորություններով ծանրաբեռնվածության և Ձեր կողմից գնումների անվանացանկում պակասեցումները չկատարելու պատճառով։  2. Նախագծով ներկայացված 1,720.0 մլն դրամ նվազեցվող գումարից 1,500.0 մլն դրամը նախատեսվում է նվազեցնել 1207 ծրագրի «11003 Զինծառայողներին, ինչպես նաև փրկարար ծառայողներին և նրանց ընտանիքի անդամներին բժշկական օգնության ծառայություններ» միջոցառման գծով նախատեսված հատկացումներից: Նախագծին կից հիմնավորման մեջ նշվում է, որ առաջարկվող փոփոխությունը պայմանավորված է այն հանգամանքով, որ զորացրված զինծառայողների, այդ թվում՝ վիրավոր զիրնծառայողների և նրանց ընտանիքի անդամների բուժօգնությունն արդեն իրականացվում է 1207 ծրագրի «11001 Սոցիալապես անապահով և հատուկ խմբերում ընդգրկվածներին բժշկական օգնության ծառայություններ» միջոցառման շրջանակում, ինչպես նաև զինծառայողների դիմելիության նվազմամբ: Մինչդեռ Նախագծով ներկայացված վերաբաշխման արդյունքում 1207 ծրագրի «11001 Սոցիալապես անապահով և հատուկ խմբերում ընդգրկվածներին բժշկական օգնության ծառայություններ» միջոցառմանը նախատեսվում է ուղղել 888.0 մլն դրամ:  Բացի այդ, հարկ ենք համարում նշել, որ ՀՀ կառավարության 25.03.2021թ. N 416-Ն, 15.04.2021թ. N 597-Ն և 15.09.2021թ. N 1474-Ն որոշումներով ՀՀ կառավարության պահուստային ֆոնդից 1207 ծրագրի «11003 Զինծառայողներին, ինչպես նաև փրկարար ծառայողներին և նրանց ընտանիքի անդամներին բժշկական օգնության ծառայություններ» միջոցառմանը հատկացվել է լրացուցիչ 4,531.0 մլն դրամ՝ 44-օրյա պատերազմի հետևանքով վիրավորում ստացած զինծառայողների բժշկական օգնությունը, այդ թվում՝ նաև վերականգնողական բուժումն ապահովելու նպատակով, ուստի առաջարկում ենք պարզաբանել արդո՞ք վերոհիշյալ միջոցառման գծով առաջարկվող նվազեցումները ներկայացնելիս հաշվի են առնվել զինծառայողների վերականգնողական բուժման ծախսերի հետ կապված ռիսկերը:  3. Նախագծում առկա են նաև խմբագրական բնույթի վրիպակներ, որոնք ճշգրտման կարիք ունեն: Մասնավորապես՝ առաջարկում ենք.  - Նախագծի NN 4 և 5 հավելվածներից հանել այն արդյունքային չափորոշիչները, որոնց մասով փոփոխություններ չեն նախատեսվում,  - Նախագծի NN 4 և 5 հավելվածներում 1202 ծրագրի «11001 Հեմոդիալիզի և պերիտոնիալ դիալիզի անցկացման ծառայություններ» միջոցառման արդյունքային չափորոշիչի ցուցանիշը գրել բացարձակ թվերով՝ առանց ստորակետի,  - պարզաբանել, թե ինչու՞ է Նախագծի NN 4 և 5 հավելվածներում 1207 ծրագրի «11003 Զինծառայողներին, ինչպես նաև փրկարար ծառայողներին և նրանց ընտանիքի անդամներին բժշկական օգնության ծառայություններ» միջոցառման ոչ ֆինանսական /արդյունքային/ ցուցանիշներն ավելանում 4285 դեպքով, նշված միջոցառման գծով գումարի նվազեցման պարագայում,  - Նախագծին կից հիմնավորման մեջ նշվում է, որ «Սրտի անհետաձգելի վիրահատություններ» միջոցառման ֆինանսական միջոցներն առաջարկվում է նվազեցնել 80,0 մլն դրամով, որի արդյունքում մինչև տարեվերջ կանխատեսվում է բյուջեով նախատեսված մանկաբարձական բժշկական օգնության ծառայություններից օգտվելու դեպքերի նվազում 109-ով: Մինչդեռ պարզ չէ, թե սրտի անհետաձգելի վիրահատությունների գծով գումարի նվազեցման պարագայում ինչու են նվազում մանկաբարձական բժշկական օգնության ծառայություններից օգտվելու դեպքերի թիվը: | 1. **Ընդունվել է**   Նշված պայմանագրերը կնքվում են տարվա սկզբին, սակայն ամփոփելով մատուցված ծառայությունների 9 ամսվա հաշվետվությունները, արձանագրվել են գերակատարումներ և թերակատարումներ: Այդ նպատակով առողջապահության նախարարության կողմից արդն իսկ սկսվել են այն պայմանագրային գումարների նվազեցումների աշխատանքները, որտեղ առկա են թերակատարումներ: Հաշվի առնելով, որ նշված աշխատանքները ժամանակատար են, հետևաբար սույն որոշման նախագիծը մշակվել է նշված աշխանքների կատարմանը զուգահեռ: Միաժամանակ, հավաստիացնում ենք, որ անհրաժեշտ նվազեցվող գումարները մինչև սույն որոշման ուժի մեջ մտնելը Armeps/ppcm համակարգում առկա կլինեն:  Ինչպես նշվել է հիմնավորման մեջ, զորացրված զինծառայողների, այդ թվում՝ վիրավոր զինծառայողների և նրանց ընտանիքի անդամների բուժօգնությունն արդեն իրականացվում է «11001 Սոցիալապես անապահով և հատուկ խմբերում ընդգրկվածներին բժշկական օգնության ծառայություններ» միջոցառման շրջանակում, որտեղ Նախագծով նախատեսվում է կատարել ավելացում: Ինչ վերաբերվում է զինծառայողների վերականգնողական բուժման ծախսերի փոխհատուցմանը, ապա Նախագծով «Զինծառայողներին, ինչպես նաև փրկարար ծառայողներին և նրանց ընտանիքի անդամներին բժշկական օգնության ծառայություններ» միջոցառման գծով առաջարկվող նվազեցումը չի հանգեցնում զինծառայողների վերականգնողական բուժման ծախսերի նվազեցման: Բացի այդ մինչ տարեվերջ վերոնշյալ միջոցառման մասով ավելացում չի կանխատեսվում և հատկացված միջոցները` սույն Նախագծով առաջարկված փոփոխություններից հետո կբավարարեն մինչև տարեվերջ ծառայության պատշաճ իրականացմանը:   1. **Ընդունվել է**   Կատարվել են համապատասխան փոփոխություններ: |

**Առողջապահության նախարարություն**